ലീഡ്സില് ഇംഗ്ലീഷ് പേസര്മാര്ക്ക് മുന്നില് അടിതെറ്റി ഇന്ത്യ ഒന്നാം ഇന്നിങ്സില് 78 റണ്സിന് പുറത്ത് രണ്ടക്കം കാണാതെ എട്ട് ബാറ്റ്സ്മാന്മാര് 19 റണ്സെടുത്ത രോഹിത്ത് ടോപ് സ്കോറര് ആന്ഡേഴ്സനും ഓവര്ടണും മൂന്ന് വിക്കറ്റ് വീതം ഇംഗ്ലണ്ടിന് മികച്ച തുടക്കം ലീഡ്സ്: മൂന്നാം ക്രിക്കറ്റ് ടെസ്റ്റില് ഇംഗ്ലീഷ് പേസര്മാര്ക്ക് മുന്നില് അടിതെറ്റി ഇന്ത്യന് ബാറ്റിങ് നിര. ടോസ് നേടി ബാറ്റിങ്ങിനിറങ്ങിയ ഇന്ത്യയെ വെറും 78 റണ്സില് ഇംഗ്ലീഷ് പേസര്മാര് കൂടാരം കയറ്റി. ഇന്ത്യന് നിരയില് എട്ട് ബാറ്റ്സ്മാന്മാര് രണ്ടക്കം കാണാതെ പുറത്തായി. 40.4 ഓവറില് ഇന്ത്യയുടെ ഒന്നാം ഇന്നിങ്സിന് തിരശീല വീണു. മറുപടി ബാറ്റിങ് ആരംഭിച്ച ഇംഗ്ലണ്ട് ആദ്യ അഞ്ച് ഓവറില് വിക്കറ്റ് നഷ്ടം കൂടാതെ 21 റണ്സ് എന്ന നിലയിലാണ്. 105 പന്തില് നിന്ന് 19 റണ്സെടുത്ത ഓപ്പണര് രോഹിത് ശര്മയാണ് ഇന്ത്യന് നിരയിലെ ടോപ് സ്കോറര്. രഹാനെ 54 പന്തില് നിന്ന് 18 റണ്സെടുത്തു. മറ്റാര്ക്കും തന്നെ രണ്ടക്കം കടക്കാനായില്ല. ടെസ്റ്റ് ചരിത്രത്തില് ഇന്ത്യയുടെ ഏറ്റവും കുറഞ്ഞ 9ാമത്തെ ടോട്ടലാണിത്. 2020ല് ഓസ്ട്രേലിയയ്ക്കെതിരെ 36 റണ്സിനു പുറത്തായതാണു ടെസ്റ്റില് ഇന്ത്യയുടെ ഏറ്റവും കുറഞ്ഞ സ്കോര്. മൂന്ന് വിക്കറ്റ് വീതം വീഴ്ത്തിയ പേസര് ജെയിംസ് ആന്ഡേഴ്സനും ക്രെയ്ഗ് ഓവര്ടണും രണ്ടു വിക്കറ്റ് വീതം വീഴ്ത്തിയ ഒലെ റോബിന്സണും സാം കറനും ചേര്ന്നാണ് ഇന്ത്യയെ തകര്ത്തത്. എട്ട് ഓവറില് വെറും ആറ് റണ്സ് മാത്രം വഴങ്ങിയാണ് ആന്ഡേഴ്സന് മൂന്നു വിക്കറ്റ് വീഴ്ത്തിയത്. കെ.എല്. രാഹുല് 0, ചേതേശ്വര് പൂജാര ഒന്ന്, വിരാട് കോലി 17 പന്തില് 7, അജിന്ക്യ രഹാനെ 54 പന്തില് 18, ഋഷഭ് പന്ത് 9 പന്തില് 2, രോഹിത് ശര്മ 105 പന്തില് 19, രവീന്ദ്ര ജഡേജ 29 പന്തില് 4, മുഹമ്മദ് ഷമി ഒരു പന്തില് 0, ജസ്പ്രീത് ബുമ്ര ഒരു പന്തില് 0, മുഹമ്മദ് സിറാജ് 10 പന്തില് 3, ഇഷാന്ത് ശര്മ 10 പന്തില് പുറത്താകാതെ 8 എന്നിങ്ങനെയാണ് ഇന്ത്യന് താരങ്ങളുടെ പ്രകടനം. ആദ്യ ഓവറില് തന്നെ ഓപ്പണര് കെ.എല് രാഹുലിനെ 0 ആന്ഡേഴ്സന് മടക്കി. അഞ്ച് ഓവര് തികയും മുമ്ബ് ചേതേശ്വര് പൂജാരയും 1 പുറത്ത്. പിന്നാലെ 11ാം ഓവറില് ക്യാപ്റ്റന് വിരാട് കോലിയും 7 ആന്ഡേഴ്സന് മുന്നില് വീണു. തുടര്ന്ന് 53 പന്തുകള് പ്രതിരോധിച്ച അജിങ്ക്യ രഹാനെയെ 18 ഒലെ റോബിന്സണ് മടക്കിയതോടെ ഇന്ത്യ നാലിന് 56 എന്ന നിലയിലായി. ഉച്ചഭക്ഷണത്തിനു പിരിയുമ്ബോള് 25.5 ഓവറില് നാലു വിക്കറ്റ് നഷ്ടത്തില് 56 റണ്സ് എന്ന നിലയിലായിരുന്നു ഇന്ത്യ. ഒലി റോബിന്സണ് എറിഞ്ഞ 26ാം ഓവറിലെ അഞ്ചാം പന്തില് അജിന്ക്യ രഹാനെ പുറത്തായതോടെ അംപയര്മാര് ഉച്ചഭക്ഷണത്തിനു പിരിയുകയായിരുന്നു. രണ്ടാം സെഷന്റെ തുടക്കത്തില്ത്തന്നെ പന്തും പുറത്തായി. കരുതലോടെ കളിച്ച രോഹിത് ക്രെയ്ഗ് ഓവര്ട്ടനെ ബൗണ്ടറി കടത്താനുള്ള ശ്രമത്തിനിടെ റോബിന്സു ക്യാച്ച് നല്കിയാണു പുറത്തായത്. 104 പന്തുകള് പിടിച്ചുനിന്ന രോഹിത് കൂടി വീണതോടെ ഇന്ത്യയുടെ എല്ലാ പ്രതീക്ഷകളും അവസാനിച്ചു. തൊട്ടുത്ത പന്തില് ഷമിയെയും ഓവര്ട്ടന് വീഴ്ത്തി. അടുത്ത ഓവറില് അടുത്തടുത്ത പന്തുകളില് ജഡേജയെയും ബുമ്രയെയും വിക്കറ്റിനു മുന്നില് കുടുക്കിയ സാം കറന്റെ പ്രകടനം കൂടിയായതോടെ വാലറ്റവും മുട്ടുമടക്കി. സിറാജിനെ ക്യാപ്റ്റന് ജോ റൂട്ടിന്റെ കൈകളിലെത്തിച്ച് ഓവര്ട്ടന്തന്നെ ഇന്ത്യയുടെ കഥയും തീര്ത്തു. സെഞ്ചുറിയില്ലാതെ ഇന്ത്യന് നായകന് വിരാട് കോലി 50 ഇന്നിങ്സുകള് പൂര്ത്തിയാക്കുന്നതിനും ലീഡ്സ് വേദിയായി. സെഞ്ചുറിയില്ലാതെ തുടര്ച്ചയായി 18 ടെസ്റ്റ് ഇന്നിങ്സുകള്, 15 ഏകദിനങ്ങള്, 17 ട്വന്റി20കള് എന്നിങ്ങനെയാണ് കോലി പൂര്ത്തിയാക്കിയത്. മാത്രമല്ല, ടെസ്റ്റില് കോലിയെ ഏറ്റവുമധികം തവണ പുറത്താക്കിയ താരമായും ആന്േഡഴ്സന് മാറി. ഏഴാം തവണയാണ് ആന്ഡേഴ്സന് കോലിയെ പുറത്താക്കുന്നത്. ഓസീസ് താരം നേഥന് ലയണും കോലിയെ ഏഴു തവണ പുറത്താക്കിയിട്ടുണ്ട്. അഞ്ച് തവണ വീതം കോലിയുടെ വിക്കറ്റെടുത്ത് സ്റ്റുവാര്ട്ട് ബ്രോഡ്, പാറ്റ് കമ്മിന്സ്, മോയിന് അലി, ബെന് സ്റ്റോക്സ് എന്നിവര് പിന്നാലെയുണ്ട്. Stories you may Like